Сан ме ломи, сан ме громи
Сан ме ломи, сан ме громи
     Сан ми не доходи,
Слушајући стару мајку
     За кога ме даје;
Мајка даје, мајка да је
     За једног овчара,
„Цркла, пукла, стара мале
     За овчара нећу,
У овчара многе овце “
     Ал' његове нису.”
Мајка даје, мајка да је
     За једног свињара.
„У свињара свиње грде
     Ал' га рано буде
Цркла, пукла, стара мале
     За свињара нећу.”
Мајка даје, мајка да је
     За једног плужара.
„Цркла, пукла, стара мале
     За плужара нећу,
У плужара црне руке
-    Ал' бела погача.”
Мајка даје, мајка да је
     За једног жандара.
„Цркла, пукла, стара мале
     За жандара хоћу!
У жандара шарка пушка
     Ал' му кућа пуста.”

Имена лица од којих су забележене песме 

Миса жена Станојла Петровића, тежака из села Речке.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 53., стр. 50-51.

Љубавне песме‎ 
Народне песме у Крајини